OzLabs/hebrew-wiki-articles huggingface dataset:
סטיבן רוט

סטיבן רוט (באנגלית: Stephen Root; נולד ב-17 בנובמבר 1951) הוא שחקן טלוויזיה וקולנוע אמריקאי, המוכר בעיקר מתפקידיו בסיטקום "NewsRadio" של NBC (1995–1999), ו"האיש במצודה הרמה" (2016–2019), ובסרטיהם של האחים כהן.

== ביוגרפיה ==
רוט נולד בסרסוטה, פלורידה, בנובמבר 1951. בנם של ליאונה אסטל ורולנד קלייר רוט, שהיה מנהל פרויקטים של הנדסה אזרחית ברחבי ארצות הברית ומקסיקו. רוט השווה את ילדותו לזו של ילדים להורים המשרתים בצבא, שכן משפחתו עברה לעיתים קרובות ממקום למקום בכל פעם שאביו סיים פרויקט בנייה.

רוט למד בתיכון בוורו ביץ', פלורידה ולאחר מכן למד לימודי אומנות באוניברסיטת פלורידה במסגרת תוכנית לתואר ראשון באמנויות יפות (BFA). למרות שעזב את הלימודים בסמסטר האחרון כדי להשתתף בהפקה בתיאטרון בברודוויי, האוניברסיטה הכירה בו כאחד מבוגריה בשנת 2008.<ref></ref> לאחר מכן הוא אף השלים את הסמסטר החסר וזכה לקבל את התואר המלא.

== קריירה מקצועית ==
=== בתיאטרון ===
הופעת הבכורה של רוט בברודוויי הייתה בשנת 1980 במחזה "סוף המסע", שם גילם את דמותו של סגן משנה טרוטר. הוא השתתף גם במחזה "כולם היו בניי" בתפקיד פרנק לוביי, וב-2015 גילם את דמותו של ג'ון במחזה "מרג'ורי פריים".

=== בקולנוע ===
הופעת הבכורה של רוט בקולנוע הייתה בסרט ההמשך ל"קרוקודיל דנדי" משנת 1988, שם גילם סוכן DEA. באותה שנה גם שיחק בסרט האימה הפסיכולוגי "Monkey Shines", וכן מופיע בהופעת קמע קצרצרה בסרט "רוח רפאים" משנת 1990. לימים הפך רוט לאחד השחקנים המועדפים על האחים כהן והשתתף ברבים מסרטיהם - "אחי, איפה אתה?" (2000), "ארץ קשוחה" (2007), והבלדה על באסטר סקראגס (2018). ב-2004 קווין סמית' כתב במיוחד עבור רוט תפקיד בסרטו "ג'רזי גירל".

=== בטלוויזיה ===
בין תפקידיו המוכרים ביותר של רוט בטלוויזיה הם המיליארדר האקסצנטרי ג'ימי ג'יימס בסיטקום "NewsRadio" והיועץ הפוליטי הרפובליקני בוב מאייר בשתי העונות האחרונות של "הבית הלבן". רוט הופיע בקומדיות רבים ביניהן "דודג'בול" ו"שומר ראש במבצע" בהפקת ג'אד אפאטאו ב-2008.

רוט ב[[קומיק-קון, סן דייגו, יולי 2011]]
לזכותו של רוט רשומות גם כמה הופעות אורח בסדרות מובילות, ביניהן סיינפלד שם גילם מנהל בנק; "פרייז'ר" שם גילם אב במשפחה שמסייעת לפרייז'ר כשמכוניתו התקלקלה; "CSI", שם גילם את אביה של קורבן אונס ועוד.

בשנת 2021 ביצע הופעת אורח בסדרה הדרמה-קומית "תקופת מבחן" מבית רשת הטלוויזיה Starz. 

== חיים אישיים ==
רוט נישא לאשתו הראשונה לורה ג'ואן האסה ב-1984. השניים התגרשו באוגוסט 1997 ולהם בן משותף, קודי. רוט התחתן בשנית עם השחקנית רומי רוזמונט (Glee) ב-14 בדצמבר 2008.<ref name=":0"></ref> השניים שיחקו במקביל בסדרות "פרינג'" ו"הסקס של מאסטרס".<ref name=":0" />

== קישורים חיצוניים ==

* 
* 

== הערות שוליים ==

קטגוריה:בוגרי אוניברסיטת פלורידה
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:מדבבים אמריקאים
קטגוריה:אמריקאים שנולדו ב-1951
הבחירות לראשות העבודה (2024)

הבחירות המקדימות לראשות מפלגת העבודה הישראלית כללו את בחירת יושב ראש המפלגה לקראת הבחירות לכנסת העשרים ושש ונערכו ב-28 במאי 2024 בין מתפקדי המפלגה.

בבחירות זכה האלוף במיל' וחבר הכנסת לשעבר יאיר גולן לאחר שקיבל רוב כמעט מוחלט של הקולות עם 95.15% מהקולות מול 3 מתמודדים נוספים. גולן נבחר לתפקיד יו"ר מפלגת העבודה במקומה של מרב מיכאלי שלא התמודדה בבחירות אלו.

== רקע ==
הבחירות המקדימות נקבעו בעקבות החלטת יושבת ראש מפלגה מרב מיכאלי לפרוש בתום כהונת הכנסת ה-25. הבחירות התקיימו באופן דיגיטלי מקוון כאשר הופעל גם אתר הצבעה פיזי בסניף המפלגה בתל אביב.<ref></ref> כעשרים אלף מתפקדים חדשים הצטרפו למפלגה לקראת הבחירות ועל פי פנקס המפלגה המספר הכולל עמד על 51,747 בוחרים.<ref name=":0" />

== המועמדים ==
* יאיר גולן – סגן הרמטכ"ל וחבר כנסת לשעבר מטעם מרצ ומטעם ישראל דמוקרטית ומרצ. גולן זכה לתמיכת נעמה לזימי וגלעד קריב, שניים מארבעת חברי הכנסת שכיהנו באותה עת מטעם מפלגת העבודה.<ref></ref>
* איתי לשם – עורך דין לשעבר תושב תל אביב-יפו, המגדיר עצמו כחושף שחיתות שחותר לחשוף פרשת שוחד לכאורה בין ראש הממשלה בנימין נתניהו לרשת החברתית פייסבוק.
* עזי נגר – פעיל חברתי ופוליטי תושב שכונת גילה בירושלים. היה מועמד לכנסת מטעם המפלגה בבחירות לכנסת השבע עשרה (2006) והשמונה עשרה (2009) אך לא נבחר.
* אבי שקד – איש עסקים, מבעלי חברת 888 אחזקות. התמודד מול מיכאלי ומועמדים נוספים בבחירות לראשות העבודה ב-2021 וקיבל כ-19% מהקולות. מתנגד לאיחוד עם מרצ אותו מוביל יאיר גולן. שקד הודיע שבמידה ויבחר יעביר את ראשות המפלגה לחבר הכנסת גדי איזנקוט מהמחנה הממלכתי ויקדם אותו בתור המועמד הרשמי של העבודה לראשות הממשלה. כמו כן הודיע כי בכוונתו לתת את ראשות הממשלה בהסכם רוטציה לח"כ ערבי, שיכהן כראש ממשלה ערבי בישראל, ו-50% משרי הממשלה יהיו ערבים. כך יוכל להמריץ את הציבור הערבי בישראל להצביע בבחירות, ולהביא מהפך בניצחון על גוש הימין.

==מהלך הבחירות==

שבוע לפני הבחירות, קבע בית המשפט המחוזי, בעקבות עתירה שהוגשה לו, כי תוצאות הפריימריז שיתקיימו לא יהיו סופיות, וכי יהיה עליהן לעבור אישור על ידי ועידת מפלגת העבודה. המפלגה ערערה על ההחלטה לבית המשפט העליון, ויום לפני הפריימריז, בית המשפט הפך את ההחלטה, והכריע שתוצאות הפריימריז יהיו סופיות ולא ידרשו אישור של ועידת המפלגה.

== תוצאות הבחירות ==
{| class="wikitable"
! rowspan="2" |מועמד
! colspan="2" |קולות
|-
!מספר
!אחוז
|-
|יאיר גולן
|29,832
|95.15%
|-
|אבי שקד
|592
|1.89%
|-
|איתי לשם
|551
|1.76%
|-
|עזי נגר
|241
|0.77%
|-
|נמנעים
|135
|0.43%
|-
|סך הכול
|31,351
|100.00%
|-
! colspan="3" |
|-
|בעלי זכות הצבעה
|52,044
| -
|}

== קישורים חיצוניים ==
* [https://havoda.org.il/סדר-יומה-של-הוועידה-3-2-21-2-2-2-2-2-2-2-2-2-2-2/ רשימת המועמדים בבחירות לתפקיד יו”ר מפלגת העבודה], 9 במאי 2024, באתר מפלגת העבודה הישראלית
* [https://www.labor.org.il/havoda/87-primary2024-chair/24579-primary-2024-chair-result-280524.html תוצאות הבחירות ליו"ר העבודה 28.5.24], 28 במאי 2024, באתר הבמה הרעיונית של מפלגת העבודה הישראלית

== הערות שוליים ==

קטגוריה:בחירות 2024
2024
קטגוריה:הכנסת העשרים ושש
קטגוריה:הבחירות לכנסת העשרים ושש
סקאצ'ה

סקאצ'טה סיציליאנית
סקאצ'ה (באיטלקית: Scaccia; ברבים: Scacce) הוא לחם שטוח ממולא מהמטבח הסיציליאני.

== מאפיינים ==
סקאצ'ה עשויה משכבה מלבנית דקה מאוד של בצק, מקופלת על עצמה שלוש או ארבע פעמים. ניתן למלא אותו במרכיבים שונים, הווריאציות הנפוצות יותר הן ריקוטה ובצל, גבינה ועגבנייה, עגבנייה ובצל, או עגבנייה וחציל, תלוי במיקום המנה, בטעם או בעונה. היא אפוייה וניתן לאכול אותה חמה או קרה. "סקצ'אטה" נובעת מהמילה הסיציליאנית שמשמעותה למעוך או לשטח, המקבילה למילה האיטלקית schiacciata, שמשמעותה גם כן למעוך או לשטח. ניתן למצוא את סקאצ'ה ברגוזה ובסירקוזה, וכן בכמה קהילות אמריקאיות סיציליאניות (כמו מידלטאון, קונטיקט).

== היסטוריה ==
המנה נולדה בסוף המאה ה-17 כמנה בסיסית של שולחנות איכרים. בסיציליה המתכון הועבר והורחב לפי הקולות הקולינריים של אז. בשולחנות הכפריים של ממלכת סיציליה ולאחר מכן בממלכת שתי הסיציליות. המנה הפשוטה הזו פותחה על בסיס לחם, ירקות ובשר, לעיתים קרובות שאריות של ארוחת ערב דשנה או ארוחת צהריים חוזרת. בתפוצה רחבה המנה הופיעה על השולחנות הסיציליאנים בתחילת המאה ה-18 כשהמתכון מבוסס על ירקות ותפוחי אדמה. המנה השיגה את הצלחתה כאשר מונקדה עצמו, נסיך פטרנו, בשנת 1763, רצה אותו על שולחנו במהלך חגיגות חג המולד. מאז, המסורת הציבה אותו כמנת חג המולד עם מתכון שנמסר מדור לדור. נכון להיום, לסקאצ'ה יש תפוצה רחבה בשטח סיציליה ושיווק כפרי משמעותי.

== קישורים חיצוניים ==

== הערות שוליים ==

קטגוריה:איטליה: אוכל רחוב
קטגוריה:ממולאים
קטגוריה:מאכלי לחם
קטגוריה:המטבח הסיציליאני
פרנקפורטר רינדוורסט

הקצבייה של Gref-Völsing, ביתה של נקניקיית הבקר המקורית של פרנקפורט
פרנקפורטר רינדוורסט (בגרמנית: Frankfurter Rindswurst, שפירושה: "נקניקיית בקר של פרנקפורט") היא נקניקייה מבשר בקר. היא הוצגה בשנת 1894 על ידי הקצב מהעיר פרנקפורט בשם גרף-ולסינג (Gref-Völsing) כדי לענות על הדרישות של האוכלוסייה היהודית הגדלה בעיר ומאז הפכה לאחד המעדנים המפורסמים ביותר שלה.<ref>Peter Badenhop, [https://www.faz.net/aktuell/rhein-main/was-sind-typische-frankfurter-gerichte-17500567/rindswurst-17500602.html Frankfurter Gerichte : Fünf Spezialitäten, die man probiert haben sollte] (five inevitable dishes of Frankfurt) in: Frankfurter Allgemeine Zeitung dated 25. August 2021</ref><ref>[https://beef2live.com/story-frankfurter-rindswurst-92-107637 Frankfurter Rindswurst] dated 2 February 2022</ref><ref></ref> הנקניקייה יכולה להיות מבושלת, מורתחת או בגריל. היצרן הידוע ביותר שלה הוא חברת Gref-Völsing בפרנקפורט.<ref>[https://local-food-advice.com/frankfurt-sausage-6-german-sausages-to-eat-in-frankfurt/ 6 German Sausages to eat in Frankfurt] dated 14 July 2018</ref><ref>[http://www.kolarsky.com/family/cookbook/weenies.htm The Sausage Saga, part 2: Weenies, Wieners, Frankfurters, Würstchen], </ref>

== תהליך הייצור ==
תכולת הבשר של הנקניקייה מורכבת מ-100% בשר בקר, כאשר חלק מהבשר הרזה מוחלף בשומן. לייצור הפרנקפורטר, הבשר נטחן תחילה גס לאט ובזמן קצר במטחנה, עם מלח אשפרה וניטריט (מלח אשפרה משמש בעיבוד בשר, כדי ליצור גוון ורדרד וכן להארכת חיי המדף של המוצר). לאחר מכן, מוסיפים פתיתי קרח ושומן, ומגדילים את מהירות הקיצוץ עד שהמסה נטחנת לדק. לבסוף, מתבלים בפלפל לבן ובפפריקה ומוסיפים מייצב צבע במידת הצורך. את הנקניקיות מעשנים 60–90 דקות. לנקניקייה יש משקל יחידה של 100 גרם והמלית נדחסת למעי בקר בקוטר של 32–34 מ"מ. היחידות הבודדות נקשרות לשרשרת. לייצור בראטוורסט בקר, משתמשים במלח בישול במקום במלח האשפרה וניטריט.

== לקריאה נוספת ==
* הרמן קוך, מרטין פוקס: ייצור מוצרי בשר ונקניקיות משובחים. מהדורה 22, Deutscher Fachverlag, 2009,

== הערות שוליים ==

קטגוריה:המטבח הגרמני
קטגוריה:נקניקיות
צ'אמבוטה

צ'אמבוטה (באיטלקית: Ciambotta או Giambotta) הוא תבשיל ירקות קיצי של המטבח האיטלקי הדרום איטלקי המכונה מצוג'ורנו (באיטלקית: Il Mezzogiorno - "הצהריים", ובהשאלה גם "הדרום"). למנה יש איות אזורי שונה;<ref name="Scicolone">Michael Scicolone, [http://articles.latimes.com/2001/jun/20/food/fo-12334 Make It Your Way: Ciambotta], Los Angeles Times (June 20, 2001).</ref><ref name="Buccini">Anthony F. Buccini, "Western Mediterranean Vegetable Stews and the Integration of Culinary Exotica" in Proceedings of the Oxford Symposium on Food and Cookery 2005 (ed. Richard Hosking: Prospect Books, 2006), p. 132-34.</ref> היא ידועה כ-Ciambotta או Ciambrotta בקלבריה ובמקומות נוספים,<ref name="Buccini" /><ref name="Goldstein">Joyce Goldstein, Italian Slow and Savory (Chronicle Books, 2004), p. 260.</ref> Ciammotta בבזיליקטה<ref name="Goldstein" /> ולפעמים גם בקלבריה,<ref name="Buccini" /> Cianfotta או Ciambotta בקמפניה<ref name="Goldstein" /><ref name="Buccini" /> ובלאציו,<ref name="Goldstein" /> וצ'בוטה באברוצו.<ref name="Buccini" />

== מאפיינים ==
צ'אמבוטה פופולרית בכל דרום איטליה, מנאפולי דרומה<ref name="CostantinoFletcher"></ref> ומחלקים רבים של ארגנטינה שם נקראת "Chambota". ישנן וריאציות אינדיבידואליות ואזוריות רבות של צ'אמבוטה, אך כולן כוללות ירקות קיץ.<ref name="CostantinoFletcher" /><ref name="DarrowMaresca">Diane Darrow & Tom Maresca, [https://books.google.com/books?id=fndWmT1z5roC&pg=PA198&lpg=PA198 The Seasons of the Italian Kitchen] (Atlantic Monthly Press, 1994), pp. 198-99.</ref> חצילים איטלקיים, קישואים, פלפלים, תפוחי אדמה, בצל, עגבניות, שום, בזיליקום ושמן זית הם מרכיבים נפוצים.<ref name="CostantinoFletcher" /><ref name="DarrowMaresca" /> צ'אמבוטה מוגשת לרוב כמנה עיקרית, או לצד בשרים על האש, כגון נקניק<ref name="CostantinoFletcher" /><ref name="DarrowMaresca" /> או דג-חרב.<ref name="CostantinoFletcher" /> היא מוגשת לפעמים עם פסטה, פולנטה או אורז.<ref>Mary Ann Esposito, [https://books.google.com/books?id=HBkgBdO1jgcC&pg=PA124&lpg=PA124 Ciao Italia Slow and Easy: Casseroles, Braises, Lasagne, and Stews from an Italian Kitchen] (Macmillan, 2007), p. 124.</ref>

== מרק או נזיד ==
צ'אמבוטה "חברה" באותה קטגוריה קשה להגדרה של מאכלים איטלקיים המכונה מינסטרה (minestre), בדרך כלל איפשהו בין מרק סמיך לבין נזיד. לעיתים קרובות משווים אותו לרטטוי הצרפתי,<ref name="Scicolone" /><ref name="Pellegrino">Frank Pellegrino, [https://books.google.com/books?id=H_3hCwAAQBAJ&pg=PA128&lpg=PA128 Rao's Classics: More Than 140 Italian Favorites from the Legendary New York Restaurant] (St. Martin's Press, 2016), p. 128.</ref> שניהם חלק מהמשפחה הרחבה יותר של תבשילי ירקות של מערב המטבח הים-תיכוני.

== הערות שוליים ==

קטגוריה:מאכלי חצילים
קטגוריה:המטבח האיטלקי
קרבונאד פלמנד

קרבונד פלמנד (בפלמית: Stoofvlees) הוא מאכל מהמטבח הבלגי הדומה לתבשיל הונגרי בשם פרקלט. בדומה לפרקלט, הוא עשוי מבשר בקר (לעיתים רחוקות יותר בבלגיה גם מבשר סוס).

== מאפיינים ==
התוצאה הסופית לא כל כך חריפה ומפולפלת כמו המנה ההונגרית, אלא קצת יותר מתוקה וחמצמצה.<ref name="tengerke"></ref> בנוסף למסעדות, ניתן להשיג אותה כארוחות בית קפה, גם במסעדות מזון מהיר, בפאבים בלגיים טיפוסיים, ואפילו בעיירות הגבול ההולנדיות השכנות. הבלגים בדרך כלל אוכלים את המנה עם סלט ותפוחי אדמה אפויים.

== מחוץ לבלגיה ==
בצרפתית, קרבונד עשוי להיות גם מנה של בשר סוס בגריל וגם תבשילי בקר מסוימים המבושלים עם יין אדום כמו ביף בורגיניון במזרח צרפת. באנגליה, השם קרבונד הוא בדרך כלל המאכל הבלגי. המונח כתבשיל פלמי, בהיותו מונח כללי, משמש לעיתים להתייחסות גם למאכלים פלמיים אחרים כגון waterzooi או hochepot. בהולנדית, האחרון נקרא hutsepot.

== הכנה ==
מרכיבי הקרבונד פלמנד לפני הבישול

=== מרכיבי המנה ===
ראש בצל, בשר בקר, בקבוק בירה חומה, חרדל, שום, כפית סוכר חום, עלה דפנה, ענף טימין מלח, פלפל, חמאה או שמן.

=== הכנת המנה ===
חותכים את הבצל לחתיכות קטנות ולאחר מכן מאדים בשומן. כשמוכן, מוסיפים בשר בקר חתוך לקוביות או לפרוסות קטנות, מלח ופלפל. מטגנים את הבשר עד שהופך לבן ואז מוסיפים מעט סוכר החום ומשאירים עד שהבשר מקבל צבע. בשלב זה, מכסים בבירה ומוסיפים את עלי הדפנה, הטימין והחרדל. לאחר מכן מבשלים תחת במכסה סגור עד שהבשר רך. אז נותנים לו לרתוח ללא מכסה עד שהרוטב סמיך מספיק.

== קישורים חיצוניים ==

== הערות שוליים ==

קטגוריה:המטבח הבלגי
מוזיאון הזיכרון לשואה של סן אנטוניו

מוזיאון הזיכרון לשואה של סן אנטוניו, (באנגלית: Holocaust Memorial Museum of San Antonio ) נפתח בחודש מאי 2000, לציבור הרחב, ב־Barshop Jewish Community Center, סן אנטוניו, טקסס, ארצות הברית.<ref name=":0"></ref> 

== היסטוריה ==
בשנת 1975 הפדרציה היהודית של סן אנטוניו הקימה תוכנית לימודים מיוחדת להשלמת לימודי מלחמת העולם השנייה והוראת השואה בבתי ספר תיכוניים על פי בקשה של בית ספר מחוזי בעיר. התוכנית שפותחה נקראה "פרויקט תולדות השואה". התוכנית כללה סרט תיעודי שנוצר במיוחד לפרויקט, דיון עם מנחה שהוסמך לנושא השואה, ביקור של ניצול שואה בכיתה והדרכה למורים. התוכנית הוצעה לכל לבתי הספר בעיר ללא תשלום. תגובת בתי הספר הייתה סוחפת. 

לאור הצלחת הפרויקט יזמה הפדרציה היהודית בעיר את הקמת מוזיאון השואה. המוזיאון הוקם ב־Barshop Jewish Community Center, סן אנטוניו, טקסס, וסיפק שירותים חינוכיים בנושא השואה בעיקר לבתי הספר. בחודש מאי 2000 נפתח המוזיאון לקהל הרחב.<ref name=":0" /> 

כ-10,000 מבקרים פוקדים את המוזיאון מדי שנה בעיקר תלמידים וסטודנטים.

== חזון ==
משימה המוזיאון לעורר מודעות לסכנות שהיו גלומות, בדעות קדומות, שנאה ואלימות במהלך השואה. המוזיאון מזכיר לאורחיו שהסכנות האלה עדיין רלוונטיות בכל יום. <ref></ref> המוזיאון מקדם הבנה, זיכרון וחינוך מתוך מטרה שהתלמידים והן האוכלוסייה הכללית יהיו מודעים לאירועים הטרגיים שהיו בשואה. הלקח שיש ללמוד מהאירועים האלה הוא, שהמין האנושי חייב לשאוף לחיות ביחד בשלום ובהרמוניה.

המחויבות המרכזית של מוזיאון השואה בסן אנטוניו היא, התכנית החינוכית. התכנית כוללת מספר תוכניות, תוכנית למורים, תוכנית לסטודנטים ותוכנית אקדמאית. התכנית למורים מעודדת ומסייעת למורים לשלב את נושא "שואה" בכיתותיהם. תוכנית הלימודים הבסיסית של המוזיאון, זמינה למורים ברחבי העיר, היא מעניקה למורים מכל הכיתות, כלי מולטימדיה כגון סרטונים, פוסטרים, תקליטורים, מפות, ערכות ספרים לכיתה, מערכי שיעור ותוכניות למודים, כדי שהשיעורים יהיו אינפורמטיביים ככל האפשר. מורים יכולים לקבל גם הכשרה ממוקדת בנושא השואה.

מוזיאון הזיכרון לשואה של סן אנטוניו מאפשר למתנדבים לעבוד בו. המתנדבים יכולים לעבוד כמרצים במוזיאון או לסייע בספרייה ובמשרדי המנהלה.

==ראו גם==
* מוזיאון השואה של וירג'יניה
* מוזיאון הסובלנות וכבוד האדם בירושלים
* מוזיאון הזיכרון לשואה של ארצות הברית
* מוזיאון הסובלנות (לוס אנג'לס)

== קישורים חיצוניים ==
* 
* [https://artsandculture.google.com/partner/hmmsa באתר arts and culture של גוגל] 
* [https://texastimetravel.com/directory/holocaust-memorial-museum-san-antonio/ Holocaust Memorial Museum San-Antonio] 
* [https://web.archive.org/web/20190112051617/https://www.expressnews.com/news/religion/article/Holocaust-Learn-and-Remember-exhibits-in-13527169.php ‘Holocaust: Learn and Remember’ exhibits in San Antonio have resistance theme this year ]
* [https://www.hotels.com/go/usa/holocaust-memorial-museum-of-san-antonio Holocaust Memorial Museum of San Antonio]

== הערות שוליים ==

קטגוריה:ארצות הברית: מוזיאונים להנצחת השואה
קטגוריה:ציונות בארצות הברית
קטגוריה:סן אנטוניו
תומר לוי (כדורגלן)

תומר לוי (נולד ב-25 במאי 1993) הוא כדורגלן ישראלי המשחק בעמדת המגן הימני.

==קריירה==
לוי התחיל את הקריירה שלו בקבוצות הילדים והנערים של מכבי תל אביב והפועל ראשון לציון ובגיל 18 עבר לקבוצת הנוער של הפועל רמת גן. ב-12 בדצמבר 2012 ערך את הופעת הבכורה שלו בקבוצה הבוגרת בתיקו 0-0 נגד הפועל רמת השרון במסגרת גביע הטוטו. ב-4 במאי 2013 ערך את הופעת הבכורה שלו בליגת העל בהפסד 2-1 למ.ס. אשדוד. עונה לאחר מכן, הפך לוי לשחק הרכב בקבוצה הבוגרת כאשר הוא גם שיחק בשני המשחקים של הקבוצה במוקדמות הליגה האירופית נגד אשטוריל.

בקיץ חתם בהפועל כפר סבא מליגת העל. בעונתו הראשונה במועדון מיעט לשחק ורשם רק 7 הופעות ושנה לאחר מכן כאשר הקבוצה ירדה לליגה הלאומית הפך לשחקן הרכב ובינואר חתם בהפועל קטמון עד לסיום העונה. בקיץ חתם בהפועל אשקלון. ב-22 בפברואר 2019 הבקיע את שער הבכורה שלו בקריירה בניצחון 2-4 נגד הפועל מרמורק.

ב-7 באוגוסט 2019 חתם במכבי פתח תקווה. בעונתו הראשונה במועדון רשם 30 הופעות בליגה והיה שותף לחזרה שלו לליגת העל בסיום העונה. בעונה השנייה שלו איבד את מקומו בהרכב ורשם 14 הופעות אך עונה לאחר מכן חזר להרכב. ב-26 בפברואר 2022 הבקיע את שער הבכורה שלו בליגת העל בניצחון 1-4 נגד הפועל חדרה.
==תארים==
;מכבי פתח תקווה
*גביע המדינה: 2023/2024

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:ראשון לציון: כדורגלנים
קטגוריה:כדורגלני הפועל רמת גן
קטגוריה:כדורגלני הפועל כפר סבא
קטגוריה:כדורגלני הפועל קטמון ירושלים
קטגוריה:כדורגלני הפועל אשקלון
קטגוריה:כדורגלני מכבי פתח תקווה
קטגוריה:בוגרי תיכון מקיף ו' ע"ש יגאל אלון (ראשון לציון)
קטגוריה:ישראלים שנולדו ב-1993
איטליה באירוויזיון 1960

איטליה באירוויזיון 1960 השתתפה עם השיר "Romantica", שבוצע על ידי הזמר האיטלקי רנאטו רשל. זוהי השתתפותה החמישית של איטליה בתחרות הזמר של האירוויזיון. בדומה לשנה הקודמת, המבצע והשיר האיטלקי לתחרות נבחרו באמצעות הקדם הארצי "פסטיבל סן רמו".

== לפני האירוויזיון ==
רשות השידור האיטלקית, RAI, בחרה את השיר שייצג אותה באירוויזיון 1960 באמצעות פסטיבל סן רמו. השירים שעלו לגמר בוצעו על ידי שני זמרים שונים. לבסוף נבחר השיר והזמר שייצגו את איטליה באירוויזיון.

{| class="sortable wikitable" style="margin: 1em auto 1em auto"
|+ style="font-size: bigger;" | גמר פסטיבל סן רמו – 30 בינואר 1960
|- bgcolor="#CCCCCC"
! אמן 1
! אמן 2
! שיר
! מקום
|- bgcolor="gold"
| רנאטו רשל
| טוני דלארה
| "Romantica"
| 1
|-
| דומניקו מודוניו
| טדי רנו
| "Libero"
| 2
|-
| וילמה דה אנג'ליס
| ג'ואה סנטיירי
| "Quando vien la sera"
| 3
|-
|נילה פיצי
|טונינה טוריאלי
|"Colpevole"
|4
|-
| ג'ואה סנטיירי
| rowspan="2" | סרגיו ברוני
| "È mezzanotte"
|5
|-
| ג'ורג'יו קונסוליני
| "Il mare"
|6
|-
| ג'ולה דה פאלמה
| טוני דלארה
| "Noi"
|7
|-
| טדי רנו
|מינה
| "È vero"
|8
|-
| פאוסטו קיגילאנו
| אירן ד'ארני
| "Splende il sole"
|9
|-
| ג'וני דורלי
| ג'ולה דה פאלמה
| "Notte mia"
|10
|}

== באירוויזיון ==
ב-29 במרץ 1960 הופיע רשל על בימת האירוויזיון. הוא שר 12 בסדר ההופעות, לפני גרמניה ואחרי דנמרק. עם סיום ספירת הקולות הגיע רשל למקום השמיני עם חמש נקודות.

=== נקודות שהוענקו לאיטליה ===
{| class="wikitable"
|-
!
!
!
!
!
|-
|
|
|
|
|
|-
!
!
!
!
!
|-
|
|
|
|
* 
|
* 
|}

=== נקודות שהוענקו מאיטליה ===
{| class="wikitable"
|-
! ציון
! מדינה
|-
|10 נקודות
|
|-
|9 נקודות
|
|-
|8 נקודות
|
|-
|7 נקודות
|
|-
|6 נקודות
|
|-
|5 נקודות
|
|-
|4 נקודות
|
|-
|3 נקודות
|
|-
|2 נקודות
|
|-
|1 נקודות
|
|}

== הערות שוליים ==

קטגוריה:איטליה באירוויזיון
קטגוריה:מדינות באירוויזיון 1960
פסטה קון לה סרדה

פסטה קון לֶה סַרְדֶה (בסיציליאנית: Pasta con le sarde) היא מנה סיציליאנית של פסטה עם סרדינים ואנשובי.<ref></ref><ref></ref> היא מוכרת כמנת אוכל איטלקי מסורתי שנמצא בתוכנית prodotto agroalimentare tradizionale (מוצרים חקלאיים מסורתיים) של ממשלת איטליה. המנה מקושרת בעיקר לבירת סיציליה פלרמו, אך ניתן למצוא אותה בכל רחבי האי.

== מרכיבים ==
המרכיבים העיקריים הם שמן זית, בצל, פסטה ותערובת קצוצה דק של סרדינים ואנשובי. סוגים שונים של פסטה משמשים למנה, אבל בוקטיני הוא המסורתי. שומר בר, זעפרן, צנוברים, צימוקים ומלח מוסיפים לטעם המנה. לסיום המנה משטחים אותה בפירורי לחם קלויים. עדיף סרדינים טריים, אבל אם אין כאלה אפשר להשתמש בסרדינים משומרים. שומר בר יש בשפע בסיציליה, אבל אולי קשה למצוא במקומות אחרים. אם לא ניתן להשיג, ניתן להשתמש בחלק העליון של שומר רגיל במקום.

כמה וריאציות משתמשות ברוטב עגבניות. מחבר ספרי הבישול פינו קורנטי טוען שהמתכון ללא עגבניות שפורסם ב-1886 על ידי הפולקלוריסט ג'וזפה פיטרה הוא הגרסה האותנטית היחידה.

== התייחסויות תרבותיות ==
בראיון לפירס מורגן מ-CNN, השופט המנוח של בית המשפט העליון של ארצות הברית אנטונין סקאליה הצהיר, בתגובה לשאילתה של המראיין שלו, כי "פסטה קון סרדה" היא מנת הפסטה האהובה עליו.<ref>http://www.CNN.com. "[http://transcripts.cnn.com/TRANSCRIPTS/1207/18/pmt.01.html Piers Morgan Tonight: Interview with Antonin Scalia]." (Aired 18 July 2012). Retrieved 23 January 2016.</ref>

== הערות שוליים ==

קטגוריה:המטבח הסיציליאני
קטגוריה:המטבח האיטלקי
קטגוריה:פסטה
גרמניה באירוויזיון 1960

גרמניה באירוויזיון 1960 השתתפה עם השיר "Bonne nuit ma chérie", שבוצע על ידי וין הופ. זוהי השתתפותה החמישית של גרמניה בתחרות הזמר של האירוויזיון.

== לפני האירוויזיון ==
הגמר לבחירת נציג גרמניה לאירוויזיון נערך ב-6 בפברואר בוויסבאדן. עשרה שירים השתתפו, כאשר הזוכה נקבע על ידי חבר מושבעים בן 45 חברים. רק שלושת המקומות הראשונים ידועים.
{| class="sortable wikitable" style="margin: 1em auto 1em auto"
|+ style="font-size: bigger;" |גמר התחרות – 6 בפברואר 1960
!סדר
!אמן
!שיר
!מקום
|-
|1
|אנג'ל דוראנד ורקס גילדו
|"Abitur der Liebe"
|
|-
|2
|גרהרד וונדלנד
|"Alle Wunder dieser Welt"
|3
|-
|3
|גיטה לינד
|"Auf der Straße der Träume"
|
|- bgcolor="gold"
|4
|וין הופ
|"Bonne nuit ma chérie"
|1
|-
|5
|גרד שטרואל
|"Das Herz einer Frau"
|
|-
|6
|ריינר ברטרם
|"Ein Picasso in der Liebe"
|
|-
|7
|אינגריד וורנר
|"Ich hab' ein Hobby"
|
|-
|8
|"הילדים המקסימים"
|"Oh Little Joe"
|
|-
|9
|טוני סנדלר
|"Oh, wie schön"
|
|-
|10
|היידי בריהל
|"Wir wollen niemals auseinandergehn"
|2
|}

== באירוויזיון ==
ב-29 במרץ 1960 הופיע הופ על בימת האירוויזיון. הוא שר 11 בסדר ההופעות, לפני איטליה ואחרי הולנד. עם סיום ספירת הקולות הגיע הופ למקום הרביעי עם 11 נקודות.

=== נקודות שהוענקו לגרמניה ===
{| class="wikitable"
!
!
!
!
!
|-
|
|
|
|
|
|-
!
!
!
!
!
|-
|
|
* 
|
|
* 
|
* 
|}

=== נקודות שהוענקו מגרמניה ===
{| class="wikitable"
!ציון
!מדינה
|-
|10 נקודות
|
|-
|9 נקודות
|
|-
|8 נקודות
|
|-
|7 נקודות
|
|-
|6 נקודות
|
|-
|5 נקודות
|
|-
|4 נקודות
|
|-
|3 נקודות
|
|-
|2 נקודות
|
|-
|1 נקודות
|
|}

== הערות שוליים ==

קטגוריה:גרמניה באירוויזיון
קטגוריה:מדינות באירוויזיון 1960
La Original

"La Original" (מסוגנן כ-"La_Original.mp3"; בעברית: "המקורית") והוא שיר של הזמרות הארגנטינאיות אמיליה וטיני. הוא יצא לאור ב-2 בנובמבר 2023 תחת הוצאת סוני מיוזיק לטין כסינגל החמישי והאחרון מאלבומה השני של אמיליה, .MP3, במקביל לצאת האלבום.

השיר נכתב בשיתוף שתי המזרות לצד הראפר דוקי ומפיקיו אנדרס טורס ומאוריסיו רנגיפו.

== רקע והפצה ==
ב-20 באוקטובר 2023 חשפה אמיליה את רשימת הרצועות לאלבום האולפן השני שלה, MP3. תוך שהיא שומרת בסוד על שמות האמנים ששיתפו עמה פעולה. ב-29 באוקטובר חשפה הזמרת כי "La Original" יהיה שיתוף פעולה עם טיני. יומיים לאחר מכן, שתי הזמרות הודיעו על יציאת השיר עם טיזר בחשבונות המדיה החברתית שלהן. "La Original" יצא להורדה דיגיטלית ולסטרימינג ב-3 בנובמבר, שלוש שעות לפני יציאת האלבום.

== הרכב ==
"La Original" הוא שיר אלקטרופופ והאוס. לפי SongData.io הוא כתוב במפתח של פה מינור, עם קצב מהיר בינוני של 167 פעימות לדקה. לגבי משמעות השיר, אמיליה אמרה:

== וידאו קליפ ==
הווידאו קליפ ל-"La Original" בוים על ידי פרנסיסקו באלבה ויצא במקביל לשיר בערוץ היוטיוב/VEVO של אמיליה. הוא מציג את שתי הזמרות מדגמנות ורוקדות במסלול דוגמנות ייחודי משנות ה-2000. הסרטון מסתיים בכך שאמיליה נותנת לטיני נשיקה, שתוארה כהתייחסות לנשיקה בין מדונה ובריטני ספירס בטקס פרסי הווידאו קליפים של MTV לשנת 2003.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי טיני
קטגוריה:שירים בספרדית
קטגוריה:שירי אלקטרופופ
קטגוריה:סינגלים שהגיעו למקום הראשון במצעד ארגנטינה הוט 100
קטגוריה:סינגלים בהוצאת סוני מיוזיק לטין
ג'וב בלינגהאם

ג'וב סמואל פטריק בלינגהאם (באנגלית: Jobe Samuel Patrick Bellingham; נולד ב-23 בספטמבר 2005 בסטורברידג' שבווסט מידלנדס, אנגליה) הוא כדורגלן אנגלי המשחק בעמדת הקשר ההתקפי בקבוצת סנדרלנד מהפוטבול ליג צ'מפיונשיפ ובנבחרת אנגליה עד גיל 20.

== חיים אישיים ==
בלינגהאם הוא אחיו הצעיר של כדורגלן נבחרת אנגליה וריאל מדריד ג'וד בלינגהאם.

== קריירת מועדונים ==
בלינגהאם גדל במחלקת הנוער של ברמינגהאם סיטי. הוא ערך 24 הופעות ליגה במדי הקבוצה הבוגרת של המועדון במסגרת הפוטבול ליג צ'מפיונשיפ.

ב-14 ביוני 2023 חתם בלינגהאם בסנדרלנד מהפוטבול ליג צ'מפיונשיפ. ב-6 באוגוסט ערך את הופעת הבכורה שלו במועדון, בהפסד 2-1 לאיפסוויץ' טאון במסגרת המחזור הראשון בליגה לעונת 2023/2024. ב-19 באוגוסט הבקיע את שערי הבכורה שלו במועדוון, צמד שערים בניצחון 2-1 על רות'רהאם יונייטד במסגרת המחזור השלישי בליגה.

== קישורים חיצוניים ==

== הערות שוליים ==

קטגוריה:כדורגלנים אנגולים
קטגוריה:קשרי כדורגל אנגולים
קטגוריה:כדורגלני ברמינגהאם סיטי
קטגוריה:כדורגלני סנדרלנד
קטגוריה:אנגלים שנולדו ב-2005
חיבוק אחרון

"חיבוק אחרון" הוא שיר שכתבה, הלחינה וביצעה הזמרת־יוצרת הישראלית ענבל ביבי. השיר התפרסם כסינגל ב־7 בדצמבר 2023.

== רקע וכתיבה ==
ביבי כתבה את השיר בקיץ 2023 על זוגיות שחוותה, אך עידכנה את המילים לאחר מתקפת הפתע על ישראל ומלחמת חרבות ברזל.

לפני מתקפת הפתע על ישראל הייתה ביבי נתונה בעיצומה של תקופה מוצלחת בקריירה שלה. השיר "אף פעם לא לבד" זכה להאזנות רבות בשירותי הסטרימינג והצליח במצעדי המוזיקה. בנובמבר הייתה אמורה ביבי להשיק מופע ולהוציא אלבום, אך אלה הושעו בעקבות מתקפת הפתע. כמו רבים בישראל, גם את ביבי הכתה המתקפה בהלם: "ביומיים הראשונים לא יצאתי מהמיטה", סיפרה. אחר כך התגוררה בבתי חברים במשך כמה ימים, מכיוון שבביתה אין מרחב מוגן. כעבור שבוע שבה לביתה. היא הופיעה בפני חיילים, בפני פצועים מהמתקפה ובפני מפונים מעוטף עזה. "היה כל כך חסר אונים לשבת בבית ולא לעשות כלום, ולהיות איתם היה הרבה יותר טוב בשבילי", אמרה. בשלב מסוים רצתה לבטא את תחושותיה בעקבות המתקפה, ועידכנה את מילות השיר.

אחיו של מעבד ומפיק השיר צוק אלגזי הוא ניצול מהטבח בפסטיבל נובה.

ביבי ביצעה את השיר לראשונה בכלִי תקשורת במשדר של מצעד "העשירייה" עם מאיה אלקולומברה, שנערך בתחנת כאן גימל ב־30 בנובמבר 2023. הסינגל יצא באופן רשמי ב־7 בדצמבר 2023 בחברת יוניברסל מיוזיק ישראל.

בדצמבר גם חזרה ביבי להופעותיה במופע המוזיקלי "לילות ברודוויי" בתיאטרון "הבימה".

== תגובת הביקורת ==
מבקר המוזיקה יוסי חרסונסקי נתן לשיר ציון 4 מתוך 5. הוא כתב ש"הטקסט משמש כבסיס לטכניקת כתיבה חופשית שבה ביבי פותחת ומערבת מיני סיטואציות שלכאורה אינן מתחברות כמו תחושת האנטי שלה כלפי בתי חולים, בסיסים ומקלטים, נשק חם בבית, האובססיה למסכים, יחס העולם למצב. השיר כתוב ספונטני, חסר עוגן ומיקוד, ורק המוזיקה מסדרת אותו כרישום תחושתי ערב לאוזן המשדר את נפשה של הזמרת". חרסונסקי סיכם כי "המהלך אסתטי מאוד, כולל ניואונס מוזיקלי מיוחד, אבל אינו מייצר אחידות בין הטקסט והמוזיקה".

== מיקומי שיא ==

== משתתפים ==
* ענבל ביבי – זמרה
* צוק אלגזי – קולות רקע
* רועי בן אורי – פסנתר
* אביב מור – גיטרות

=== הפקה ===
* הפקה ומיקס – צוק אלגזי
* מאסטרינג – אוהד ניסים

== קישורים חיצוניים ==

* [https://lyricstranslate.com/en/inbal-bibi-chibuk-aharon-lyrics.html מילות השיר "חיבוק אחרון"] באתר lyricstranslate.com
* [https://negina.co.il/chords/ענבל-ביבי/חיבוק-אחרון אקורדי השיר "חיבוק אחרון"] באתר negina.co.il

== ביאורים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי ענבל ביבי
קטגוריה:שירים בעברית
קטגוריה:סינגלים בהוצאת יוניברסל מיוזיק ישראל
רובין קרופורד

רובין קרופורד (באנגלית: Robyn Crawford; נולדה ב-17 בדצמבר 1960) היא סופרת אמריקאית, מפיקה והעוזרת לשעבר של ומנהלת הקריאייטיב של הזמרת ויטני יוסטון. רשימת הקרדיטים שלה כוללת את הסרטים "כמו אוויר לנשימה" ושומר הראש.<ref name="auto3"></ref><ref name=":0"></ref>

== ביוגרפיה ==
קרופורד נולדה בניוארק, אך גדלה עם אחיה באיסט אורנג', ניו ג'רזי. אמה של קרופורד עזבה את אביה עקב אלימות.<ref name="Davis 2019"></ref> גם אמה, ג'נט קרופורד, וגם אחיה, מרטי, אובחנו עם HIV, ושניהם מתו ממחלה הקשורה לאיידס בשנות ה-90.<ref name="McNeil 2019b"></ref>

== מערכת יחסים עם וויטני יוסטון ==
קרופורד פגשה את וויטני יוסטון ב-1980, כשקרופורד הייתה בת 19 ויוסטון הייתה בת 16, כשהתניים היו מדריכות במחנה קיץ באיסט אורנג'.<ref name="auto"></ref><ref name="O'Connor 2019"></ref>

קרופורד טוענת בספרה A Song for You: My Life with Whitney Houston, שפורסם ב-2019, כי הייתה לה מערכת יחסים חד מינית עם יוסטון שהתפוגגה כשהם נתנו עדיפות לקריירה של יוסטון. קרופורד עזבה את בית הספר כדי לסייע לקריירה של יוסטון.<ref name="Davis 2019" /> הם חיו יחד כזוג.<ref name=":1"></ref> קרופורד נודתה והודחה על ידי המשפחה וההנהלה של יוסטון כשהתהילה של יוסטון גדלה והקריירה שלה התקדמה, והיא נישאה לבובי בראון.<ref name=":1" /><ref name="McNeil 2019a"></ref>

ספרה A Song for You: My Life with Whitney Houston הפך לרב מכר של הניו יורק טיימס. <ref></ref>

== חיים אישיים ==
קרופורד מתגוררת בניו ג'רזי עם בת זוגה ליסה הינטלמן, איתה אימצה תאומים.

== פילמוגרפיה ==
{| class="wikitable"
!שנה
! כותרת
!תפקיד
|-
| 1987
| The In Between<ref name="auto1"></ref>
| מנהלת תסריט
|-
| 1992
| שומר הראש<ref name="auto1" />
| עוזרת מנהלת של וויטני יוסטון
|-
| 1995
| כמו אוויר לנשימה<ref name="auto1" />
| עוזרת מנהלת של וויטני יוסטון
|-
| 1997
| סינדרלה<ref name="auto1" />
| מפיק שותף
|-
| 2017
| Kevyn Aucoin Beauty & the Beast in Me<ref name="auto1" />
|עצמה
|-
| 2017
| Whitney: Can I Be Me<ref name="auto1" />
| עצמה (צילומי ארכיון)
|-
| 2018
| ויטני<ref name="auto1" />
| עצמה (צילומי ארכיון)
|}

=== פודקאסטים ===
{| class="wikitable"
!תאריך
! הופעה
! פרק
!תפקיד
|-
| 26 בדצמבר 2019
|NPR's 1A
|"'She Had Me, I Had Her:' Robyn Crawford Opens Up"<ref></ref>
|אורחת
|-
| 20 בנובמבר 2019
| LGBTQ&A<ref></ref>
|"Robyn Crawford: My Life With Whitney Houston"
|אורחת
|-
| 12 בנובמבר 2019
|Yes, Girl!, an Essence podcast
|"Nobody Loved Whitney Like Robyn Crawford - The Interview You've Been Waiting For"
|אורחת
|}

== אוטוביוגרפיה ==

==קישורים חיצוניים==

== הערות שוליים ==

קטגוריה:נשים אמריקאיות במאה ה-21
קטגוריה:מפיקים אמריקאים
קטגוריה:סופרים להט"בים אמריקאים
קטגוריה:אמריקאיות שנולדו ב-1963
קטגוריה:אמריקאים שנולדו ב-1963
Super Set

Super Set הוא מיני-אלבום הבכורה של הזמרת הישראלית רוני דואני.<ref name=":0"></ref> הוא יצא לאור ב-26 בינואר 2022 בהוצאה עצמית.<ref name=":0" />

== רקע ==
בריאיון למאקו הצהירה: .

לסיכום, אמרה: .<ref name=":1" />

== הוצאה ==
ב-22 באוגוסט 2021 יצא לאור השיר "צ'יל" שהתחיל את חזרתה של דואני לתעשיית המוזיקה.<ref></ref> חודשיים לאחר מכן, הוציא נוי אלוש רמיקס רשמי לשיר שפורסם עם עטיפה נלווית.<ref></ref> ב-12 בינואר 2022, שבועיים לפני יציאת המיני-אלבום, הודיעה כי "אדוני" יוקלט בתור דואט ביחד עם הזמרת נונו.<ref></ref> לבסוף, "סופרסטאר" יצא מחדש גם כן.<ref></ref>

השיר היחיד שיצא ב-26 בינואר עם המיני-אלבום הוא "סוכריה".<ref name=":0" />

== רשימת רצועות ==

== הערות שוליים ==

== קישורים חיצוניים ==

קטגוריה:מיני-אלבומי בכורה מ-2022
קטגוריה:אלבומי רוני דואני
קטגוריה:מיני-אלבומים בעברית
קטגוריה:אלבומים בהוצאה עצמית
האספה המחוקקת של ראג'סטאן

האספה המחוקקת של ראג'סטאן או ראג'סטן וידאהן סבהה (בהינדי: राजस्थान विधान सभा), היא הפרלמנט המדינתי של ראג'סטאן. באספה חברים 200 נציגים, הנבחרים ממחוזות בחירה.

== היסטוריה ==
לאספה המחוקקת של ראג'סטאן קדמו מספר בתי מחוקקים של מדינות נסיכותיות, בעלי היקף משתנה, שהוקמו מ-1913 ואילך. לאחר עצמאות הודו ב-15 באוגוסט 1947, החל תהליך של איחוד המדינות השונות למדינה אחת בשם ראג'סטאן, בה נכללו מספר מדינות נסיכותיות ו, הושלמה במרץ 1949.

הבחירות הראשונות לאספה המחוקקת של ראג'סטאן המאוחדת נערכו ב-1952, כשלוש שנים לאחר הקמת המדינה. באספה היו 160 חברים, ש-40 מהם נבחרו ממחוזות בחירה בעלי שני נציגים.

ב-1956 שונו גבולות המדינה תחת חוק ארגון מחדש של המדינות, שהעביר אזורים מסוימים מהמדינה למאדהיה פרדש, ואזורים מבומביי ופנג'אב הועברו אליה, לצד סיפוח מדינת אג'מר לראג'סטאן, שחברי אספת המחוקקים שלה, בת השלושים חברים, צורפו לאספה המחוקקת של ראג'סטן עד תום המושב, דבר שהגדיל את האספה ל-190 חברים.

בבחירות ב-1957 נקבע מספר חברי האספה ל-176, וב-1967 הוגדל המספר ל-184. ב-1977 נקבע המספר הנוכחי של 200 חברים.

ב-2008, 2012 ו-2021 ביקשה ממשלת ראג'סטאן מממשלת הודו להקים בית עליון לאספה. הצעת חוק להקמת בית העליון אושרה באספה המחוקקת ברוב הדרוש של שני שלישים באפריל 2012, שקראה להקמת בית עליון בן 66 חברים. הצעת חוק הובאה בפני הרג'יה סבהה.

== הרכב נוכחי ==
ההרכב הנוכחי של האספה המחוקקת של ראג'סטאן היא האספה המחוקקת ה-16, שנבחרה ב-2023. בהרכב שולטת מפלגת העם ההודית, המחזיקה ב-115 מושבים וזוכה לתמיכתם של 8 עצמאים. האופוזיציה הרשמית הקונגרס הלאומי ההודי, המחזיקה ב-69 מושבים. שבעה מושבים נוספים מאוישים על ידי נציגי מפלגות נוספות, ואחד אינו מאויש.

האספה בוחרת את עשרת נציגי ראג'סטאן ברג'יה סבהה.

== קישורים חיצוניים ==

* 

== הערות שוליים ==

קטגוריה:ראג'סטאן
ראג'סטאן
ג'וליאן שמפני

ג'וליאן קימאני שמפני (באנגלית: Julian Kymani Champagnie; נולד ב-29 ביוני 2001) הוא כדורסלן אמריקאי המשחק בקבוצת סן אנטוניו ספרס מליגת ה-NBA, בעמדת הסמול פורוורד. אחיו התאום של הכדורסלן ג'סטין שמפני.

==קריירת מכללות==
שמפני נולד בסטטן איילנד שבעיר ניו יורק, ובין השנים 2019–2022 למד באוניברסיטת סנט ג'ון בניו יורק. לאורך שלוש עונותיו בקבוצת הכדורסל של האוניברסיטה רשם ממוצעים של 16.0 נקודות, 6.8 ריבאונדים, 1.4 אסיסטים ו-1.5 חטיפות למשחק.

==קריירה מקצועית==
שמפני לא נבחר על ידי אף קבוצה בדראפט ה-NBA{{כ}} 2022, אך זכה לחוזה דו-כיווני בקבוצת פילדלפיה 76'. ב-14 בפברואר 2023, לאחר שני משחקי NBA בלבד, שוחרר מפילדלפיה.

ב-16 בפברואר 2023 חתם על חוזה דו-כיווני בסן אנטוניו ספרס, וב-15 משחקיו עם הקבוצה עד לסיום עונת קלע 11.0 נקודות בממוצע למשחק. ביולי 2023 חתם בסן אנטוניו על חוזה NBA סטנדרטי ל-4 עונות.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| פילדלפיה	|| 2 || 0 || 3.3 || 0.000 || 0.000 || 0.000 || 0.0 || 0.0 || 0.5 || 0.0 || 0.0
|- style="background-color: #EFEFEF;"		|| 
| 	|| סן אנטוניו	|| 15 || 3 || 20.9 || 0.461 || 0.407 || 0.824 || 4.0 || 0.7 || 0.3 || 0.3 || 11.0
|- style="background-color:#80BFFF; font-weight:bold;"		|| 
| קריירה || 		|| 17 || 3 || 18.8 || 0.454 || 0.402 || 0.824 || 3.5 || 0.6 || 0.4 || 0.3 || 9.7
|}

==קישורים חיצוניים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ניו יורק: כדורסלנים
קטגוריה:כדורסלני אוניברסיטת סנט ג'ון בניו יורק
קטגוריה:כדורסלני פילדלפיה 76'
קטגוריה:כדורסלני דלאוור 87'
קטגוריה:כדורסלני סן אנטוניו ספרס
קטגוריה:כדורסלני אוסטין ספרס
קטגוריה:שחקני NBA שלא נבחרו בדראפט
קטגוריה:אמריקאים שנולדו ב-2001
מקלט חיות הבר של מפרץ ג'מייקה

מקלט חיות הבר של מפרץ ג'מייקה (באנגלית: Jamaica Bay Wildlife Refuge) הוא שמורת טבע בניו יורק המנוהל בידי שירות הפארקים הלאומיים של ארצות הברית. האתר מחולק בין הרבעים של ברוקלין ממערב וקווינס ממזרח.

== תיאור ==
האתר מורכב ממספר איים במפרץ ג'מייקה, הממוקמים גם בברוקלין ובקווינס. בקווינס האתר ממוקם ליד נמל התעופה הבין-לאומי ג'ון פ. קנדי, שנבנה על חלק משטחי הביצות במפרץ ג'מייקה. בשל העובדה שנמל התעופה הבין-לאומי ג'ון פ. קנדי הוא כעת שדה התעופה השישי העמוס ביותר בארצות הברית, זה עשוי להוות רעשים חמורים לסביבה החיה באתר.

האתר הוא "מקלט חיות הבר" היחיד במערכת הפארקים הלאומיים של ארצות הברית. הוא נוצר ונוהל במקור על ידי ניו יורק כמקום מקלט לחיות בר. בדרך כלל, מקלטי חיות בר פדרליים מנוהלים על ידי שירות הדגה וחיות הבר של ארצות הברית.

== פאונה ==
האתר מספק בית גידול למגוון רחב של פלורה ופאונה, יצורים ימיים ויבשתיים. המקום מהווה מיקום טוב לצפרות בעיר ניו יורק. שלכים, שהיו בעבר בסכנת הכחדה עקב חומר ההדברה די-די-טי, מקננים בקביעות באתר מאז 1991. אך כיום הם נלכדים, מוטבעים ונחקרים באתר כדי לעזור למדענים להבין טוב יותר את הרגליהם. גם יונקים קטנים כמו סנאיים אפורים ודביבונים נמצאים באתר.

== היסטוריה ==
תכנון האתר החל כבר ב-1938 על ידי רוברט מוזס, שביקש לשנות את האזור סביב מפרץ ג'מייקה כדי למנוע בניית תעשיות נוספות סביבו. עד 1941, תכנן מוזס להמיר את מפרץ ג'מייקה למרכז בילוי בעל שטח של 18,000 אקר.<ref></ref> לאחר כ-12 שנים של תכנון, פרץ מוזס את הדרך לפארק בשנת 1950. למען פיתוח הפארק הועסקו כ-84,000 עובדים.

השלב הראשון של הפרויקט הושלם ב-1953, והרברט ג'ונסון מונה למפקח הראשון של האתר. האתר הפך במהירות למקלט לעופות מים וציפורים אחרות; 208 מיני ציפורים זוהו בחמש השנים הראשונות לקיומו של הפארק. האתר משך אליו מינים כמו גזרנים אמריקנים ואנפות השלג, מינים אשר לא נראו באזור ניו יורק במשך כמה עשורים. במהלך שנותיו הראשונות ניתן היה למצוא בפארק חיות בר אחרות כמו דובים שחורים אמריקנים, זאבי ערבות, איילים קנדים ואף זאבים. צפרים רבים החלו לבקר בפארק עד סוף שנות ה-50.

משנת 1972 מנוהל האתר על ידי שירות הפארקים הלאומיים של ארצות הברית.

=== המאה ה-21 ===
כתוצאה משינויי האקלים, אזור מפרץ ג'מייקה מתמודד עם אירועים כמו עליית מפלס הים והצפות.

בשנת 2016 יצא סרט תיעודי אודות האתר, בכיכובה של סוזן סרנדון.<ref></ref> הסרט מתאר את ההיסטוריה של האתר ואת המאמצים לשמר את נופו הטבעי וחיות הבר החיות בו.

בשנת 2018 הוערך כי זוהו בפארק 365 מינים. מתוך 417 פארקים לאומיים בארצות הברית, האתר נמצא במקום השני מבחינת אוכלוסיית הציפורים שבו.

פרויקט שיקום בסך 400 מיליון דולר החל בשנת 2018 על מנת לטהר את האתר מפסולת ימית ולנקות נזקי סערה שנגרמו מהוריקן סנדי.

== הערות שוליים ==

==קישורים חיצוניים==
* 

קטגוריה:ניו יורק: פארקים
שאהד 285

שהאד 285 (באנגלית: HESA Shahed 285), הוא מסוק קרב לתקיפה וסיור מתקדם, חד-מושבי, חד מנועי, בעל רוטור דו-להבי, מתוצרת HESA האיראנית. 
== עיצוב ופיתוח ==
ה-שהאד 285 מבוסס על השאהד 278 שמבוסס על מערכות ההנעה, התמסורת והרוטור של מסוקי ה-בל 206. תכנון המסוק נעשה על ידי משמרות המהפכה האסלאמית, ובשנת 2009 המריא לראשונה. בהשוואה ל-בל OH-58 קיואה האמריקאי ששומר על שלדת המטוס של ה-בל 206, ה-שאהד 285 הוא חד-מושבי עם גוף צר יותר, אך שומר על מבני הזנב וכוח הכוח/רוטור, ומיועד לשימוש צבאי. למרות שתוכנן על ידי משמרות המהפכה, מסוק זה מתוכנן להיות מיוצר על ידי HESA.

שאהד 285 מגיע בשתי גרסאות. AH-85A שהיא גרסה יבשתית ו-AH-85C שהיא ימית.

AH-85A חמוש ב-14 רקטות ומקלע קל PKMT על צריח מסתובב או על מתקן סטטי, או מקלע כבד NSV בגונדולה תת-גוף (הגרסה האחרונה). הוא משתמש גם במצלמת EO/IR בחלק העליון שלו.

במקום המקלע, ל-AH-85C יש מכ"ם חיפוש ומעקב על הסנטר כדי למצוא ולעקוב אחר ספינות אויב. הטווח שלו מוערך בין . הוא משתמש בשני קאוסר או בשמונה טילים נגד ספינות Sadid-1 . כדי לירות טילים אלה, AH-85C מסתמך על צג רב-פונקציונלי בתא הטייס שלו.

== קישורים חיצוניים ==

* [http://www.militaryfactory.com/aircraft/detail.asp?aircraft_id=996 מפעל צבאי]

== הערות שוליים ==

קטגוריה:ציטוט מקור בשפה זרה (פרסית)
קטגוריה:איראן: כלי טיס צבאיים
קטגוריה:אמצעי לחימה איראניים
קטגוריה:מסוקי קרב
קטגוריה:HESA: מוצרים
רתם ניר

רתם ניר (נולד ב-1998) הוא מנצח ונגן בסון ישראלי.

==ביוגרפיה==
ניר נולד וגדל בנס ציונה ואת השכלתו המוזיקלית רכש בקונסרבטוריון העירוני. את לימודיו בתיכון תלמה ילין, סיים בהצטיינות. בצה"ל שירת כמוזיקאי מצטיין. במסגרת זו עיבד יצירות לרביעיית מיתרים ובמקביל למד ניצוח בהדרכת יואב תלמי ונגינה בבסון בהדרכת דניאל מזעקי, בבית הספר למוזיקה ע"ש בוכמן-מהטה. במהלך לימודיו השתתף בכיתות אמן בניצוח עם המנצחים אוסמו ונסקה ואיוואן פישר.

רתם ניר הוא מנצח הבית של האופרה הישראלית ועוזר המנהל המוזיקלי בתזמורת הסימפונית הישראלית ראשון לציון, ששם היה משנה לנגן בסון ראשון בין השנים 2019 - 2022.

ניר ניצח בין היתר על התזמורת הפילהרמונית הישראלית, התזמורת הסימפונית הישראלית ראשון לציון, התזמורת הקאמרית הישראלית, הקאמרטה הישראלית ירושלים, תזמורת סימפונט רעננה, תזמורת נתניה הקאמרית הקיבוצית, התזמורת הסימפונית חיפה, אנסמבל המאה ה-21 והוביל את כנס הקיץ של תזמורת הנוער הלאומית לכלי נשיפה. באוקטובר 2023 ניצח לראשונה בגרמניה על התזמורת הקאמרית הגאורגית באינגולשטאדט בהפקה בימתית של האורטוריה 'ניצחון הזמן וההתפכחות' מאת גאורג פרידריך הנדל בשיתוף התיאטרון העירוני.

בקיץ 2023 הוזמן רתם לקחת חלק בתוכנית ההכשרה למנצחים צעירים של פסטיבל ורבייה בשווייץ, במסגרתה עבד עם תזמורת הפסטיבל ועם המנצחים גאבור טקאץ'-נאג', להב שני וכריסטוף אשנבאך.

ניר זכה בתחרויות הניצוח "שרביט הזהב" (בשיתוף בית הספר למוזיקה ע"ש בוכמן-מהטה והתזמורת הסימפונית חיפה) ו"חממת המנצחים" של התזמורת הקאמרית הישראלית, אשר בעקבותיה שימש כעוזר מנצח בתזמורת בין השנים 2020 - 2023. בשנת 2013 זכה במלגות הצטיינות של קרן התרבות אמריקה-ישראל בנגינה בסקסופון, בבסון ובניצוח.

בשנת 2024 הוזמן להחליף את כריסטוף אשנבאך בקונצרט של התזמורת הפילהרמונית הישראלית וזאת לאחר שאשנבאך ביטל את בואו.

==קישורים חיצוניים==
* 
* 

קטגוריה:נגני בסון
קטגוריה:מוזיקאים ישראלים
קטגוריה:בוגרי תלמה ילין
קטגוריה:מנצחים ישראלים
קטגוריה:בוגרי בית הספר למוזיקה ע"ש בוכמן-מהטה, אוניברסיטת תל אביב
קטגוריה:ישראלים שנולדו ב-1998
אבידנוס

אַבִּידֵנוֹס (ביוונית עתיקה: Αβυδηνός) היה היסטוריון יווני שעסק בהיסטוריה של אשור ובבל. חלקים בודדים מחיבורו, "תולדות אשור" (Ἀσσυριακά), מצוטטים בכתביו של אוסביוס מקיסריה: "הכנה לבשורה" ו"כרוניקון" (בתרגום לארמנית), כמו גם בחיבורו של קירילוס האלכסנדרוני נגד הקיסר יוליאנוס הכופר ובכתביו של גאורגיוס סינקלוס.

אין ודאות לגבי השנים בהן חי אבידנוס. בכתביו ציטט את החיבור "כלדיקה" על תולדות הכשדים מאת אלכסנדר פוליהיסטור, אשר כתב בין השנים 80–40 לפנה"ס, וכן את חיבוריהם של מגסתנס וברוסוס. מנגד, הציטוט המוקדם ביותר של כתביו הוא על ידי אוסביוס שפעל בסוף המאה ה-3 לספירה. לפיכך, תקופת חייו מתוארכת למאות הראשונות לספירה, אם כי ככל הנראה הוא פעל במהלך הדור השני של הסופיסטים במאות ה-2 וה-3 לספירה. קיריליוס מציין כי כתב ביוונית איונית.

==קישורים חיצוניים==
* Various writers, [https://quod.lib.umich.edu/m/moa/ACL3129.0001.001/19?rgn=full+text;view=image A Dictionary of Greek and Roman biography and mythology], Ed. by William Smith. 1813-1893, p. 4.

קטגוריה:היסטוריונים מן העת העתיקה
קטגוריה:מחברים כותבי יוונית
רחוב בית הבד

רחוב בית הבד (בערבית: סוק חאן א-זית) הוא רחוב ברובע המוסלמי בעיר העתיקה בירושלים, המחבר את שער שכם למפגש עם רחוב דוד. ברחוב מצוי השוק העיקרי של הרובע המוסלמי, ובו עשרות חנויות ומסעדות.

צליינים רבים עוברים ברחוב זה, מכיוון שהוא נחצה על ידי דרך הויה דולורוזה. רחוב בית הבד עובר בתוואי הקדום של הקרדו שחצה את ירושלים מצפון לדרום בהתקופה הרומית והביזנטית. רחוב זה נראה בבירור במפת מידבא שנתגלתה בעבר הירדן במאה ה-19. בעבר רחוב בית הבד היה רחב מאוד - ברוחב 22 מטרים ועם חנויות רבות. בתקופות מאוחרות הוצר הרחוב, שכן בעלי החנויות פלשו בהדרגה למרכזו. בהמשכו של הרחוב הוא אף מתפצל נחלק לשלושה רחובות צרים מקבילים – שוק הקצבים, שוק הבשמים ושוק הצורפים. חלוקה זו נעשתה כנראה בימי שלטונה של מליסנדה, מלכת ירושלים בתקופה הצלבנית<ref></ref>.

המשכו של הרחוב, לאחר המפגש עם רחוב דוד, הוא ברחוב היהודים.

==קישורים חיצוניים==

== הערות שוליים ==

קטגוריה:הרובע המוסלמי: רחובות
קטגוריה:שוקי העיר העתיקה
מולטי קבוצה

מולטי קבוצה (לעיתים נקראת "רב קבוצה") היא קבוצה שבה יש חשיבות לחזרה, כלומר איברים יכולים להופיע יותר מפעם אחת. בדומה לקבוצה רגילה, במולטי קבוצה אין חשיבות לסדר. ה"ריבוי" של איבר בקבוצה הוא מספר הפעמים שהאיבר מופיע בקבוצה.

לדוגמה, המולטי קבוצה <math>\{a, a, b\}</math> היא מולטי קבוצה בת שלושה איברים: האיבר a עם ריבוי 2 והאיבר b עם ריבוי 1. כיוון שיש חשיבות לחזרה, היא אינה זהה למולטי קבוצה <math>\{a, b\}</math>, שבה שני איברים והמספר 1 מופיע בה רק פעם אחת. כיוון שאין חשיבות לסדר, מולטי קבוצה זו זהה למולטי קבוצה <math>\{b, a, a\}</math>.

== הגדרה ==
מולטי קבוצה מוגדרת על ידי זוג סדור <math>(A, f)</math> כאשר A היא קבוצה רגילה המכילה את האיברים השונים בקבוצה (כל איבר מופיע בה פעם אחת, שכן זו קבוצה רגילה ואין בה חשיבות לחזרה), ו-<math>f: A \rightarrow \mathbb {N}</math> היא פונקציית הריבוי שמקבלת איבר בקבוצה ומחזירה את הריבוי שלו, כלומר מספר הפעמים שהאיבר מופיע במולטי קבוצה.

העוצמה של מולטי קבוצה בעלת מספר סופי של איברים היא סכום הריבויים של איבריה: <math>\sum_{x \in A}f(x)</math>.

לדוגמה, המולטי קבוצה <math>\{a, a, b\}</math> מוגדרת על ידי הזוג הסדור <math>(\{a, b\}, f)</math> כאשר <math>f: \{a, b\} \rightarrow \mathbb {N}</math> מוגדרת על ידי <math>f(a) = 2, f(b) = 1</math>. עוצמה המולטי קבוצה היא <math>f(a) + f(b) = 2 + 1 = 3</math>.

יחס ההכלה מוגדר על מולטי קבוצות באופן הבא: עבור מולטי קבוצות <math>M_1 = (A_1, f_1), M_2 = (A_2, f_2)</math>, מתקיים <math>M_2 \subseteq M_1 \iff A_2 \subseteq A_1 \ and\ \forall a \in A_2: f_2(a) \leq f_1(a)</math>.

לעיתים כותבים את המולטי קבוצה באופן מקוצר, כך: עבור מולטי קבוצה עם איברים <math>x_1, ..., x_n</math> עם ריבויים <math>a_1, ..., a_n</math> בהתאמה, כותבים <math>\{x_1^{a_1}, x_2^{a_2}, x_n^{a_n}\}</math>. לדוגמה, את המולטי קבוצה <math>\{a, a, a, b, c, c\}</math> ניתן לכתוב בקיצור <math>\{a^3, b, c^2\}</math>.

== מספר המולטי קבוצות ==
מספר המולטי קבוצות בגודל <math>k</math> שניתן לבחור מתוך קבוצה (רגילה) בת <math>n</math> איברים מסומן <math>\left(\!\!{n \choose k}\!\!\right)</math>. לדוגמה, בקבוצה <math>\{a, b, c\}</math> יש 3 איברים, וניתן לבחור מתוכה 6 מולטי קבוצות שונות בגודל 2: <math>\{a, a\}, \{b, b\}, \{c, c\}, \{a, b\}, \{a, c\}, \{b, c\}</math>. לכן מתקיים: <math>\left(\!\!{3 \choose 2}\!\!\right) = 6</math>. באופן כללי, מתקיים השוויון הבא: <math>\left(\!\!{n \choose k}\!\!\right) = {n + k - 1 \choose k}</math>, כאשר <math>{n \choose k}</math> הוא המקדם הבינומי.

== יישומים ==
למולטי קבוצה שימושים בקומבינטוריקה. כך לדוגמה מספר הפתרונות השלמים האי־שליליים למשוואה <math>x_1 + x_2 + ... + x_n = k</math> שווה ל-<math>\left(\!\!{n \choose k}\!\!\right)</math>. בתורת הגרפים, משתמשים במולטי קבוצה כדי להגדיר את מושג המולטיגרף. למולטי קבוצה שימושים רבים גם במדעי המחשב.

== קישורים חיצוניים ==
* Richard P. Stanley, [https://www.ms.uky.edu/~sohum/putnam/enu_comb_stanley.pdf Enumerative Combinatorics] Chapter 1.2, second edition, 2011
* 
* Wayne D. Blizard, [https://projecteuclid.org/journalArticle/Download?urlId=10.1305%2Fndjfl%2F1093634995 Multiset theory], Notre Dame Journal of Formal Logic 30 (1), Winter 1989 

קטגוריה:תורת הקבוצות
פלסיוגולו

פלסיוגולו (שם מדעי: Plesiogulo; מילולית: "קרוב לגרגרן") הוא סוג נכחד של יונק טורף ממשפחת הסמוריים שחי במיוקן והפליוקן שלפני 15 עד 5 מיליון שנה בקירוב מזמננו באמריקה הצפונית, אירואסיה ובאפריקה. המאובנים שלו התגלו במגוון מדינות ביניהם בסין, ארצות הברית ועוד.

סוג זה הוגדר לראשונה ב-1924 בידי החוקר Otto Zdansky ובתוכו נכללים מספר מינים השונים אחד מהשני בצורתם וגודלם, אם כי נראה שבצורתם הכללית דמו יחסית לגרגרן. חלק מהמינים כמו P. praecocidens היו קטנים יותר מגירית מצויה בעוד שאחרים הגיעו לגודל של זאב מודרני באורך של 1.2 מטר ומשקל של מעל 45 ק"ג. לסתותיהם היו דומות לאלה של גרגרן עם שיניים פרו-טוחנות מוגדלות בייחוד בלסת העליונה וכן ניבים גדולים בעלי מרווח קטן מהשיניים האחרות. המבנה שלהם מרמז על התמחות בחיים של אוכלי נבלות אם כי היו כנראה גם ציידים, בדומה לגרגרן.

למרות הדמיון שלו לגרגרן מספר חוקרים מטילים ספק בקשר זה וטוענים שהיה אולי קרוב יותר לקבוצות אחרות כמו הדלק והסמור.

==מיני הסוג==
ישנם כיום 7 מינים המשויכים לסוג זה:
* Plesiogulo brachygnathus
* Plesiogulo botori
* Plesiogulo crassa
* Plesiogulo marshalli
* Plesiogulo lindsayi
* Plesiogulo monspessulanus
* Plesiogulo praecocidens

==קישורים חיצוניים==

==הערות שוליים==

קטגוריה:טורפים שחיו במיוקן
קטגוריה:סמוריים פרהיסטוריים
קטגוריה:מגה-פאונה של אירואסיה
קטגוריה:מאובני טקסונים שתוארו ב-1924
אוטו וילהלם הרמן פון אביך

אוֹטוֹ וִילְהֵלְם הֶרְמַן פוֹן אַבִּיךְ (בגרמנית: Otto Wilhelm Hermann von Abich; 11 בדצמבר 1806–1 ביולי 1886) היה מינרלוג וגאולוג גרמני, חבר מן המניין באקדמיית סנקט פטרבורג למדעים.

== ביוגרפיה ==
אביך נולד בברלין ולמד באוניברסיטת הומבולדט של ברלין. בראשית דרכו המדעית עסק בספינלים ובמינרלים נוספים. בהמשך ערך מחקרים בפומרולות, במשקעים המינרליים סביב פתחים געשיים ובמבנה של הרי געש. בשנת 1842 מונה לפרופסור למינרלוגיה באוניברסיטת דורפאט והסב את תשומת לבו המחקרית לגאולוגיה ולמינרלוגיה של האימפריה הרוסית. בעת שגר בטיפליס חקר את הגאולוגיה של רמת ארמניה (מונח שהוא עצמו טבע) ושל הקווקז. בשנים 1844–1845 טיפס על הר הגעש אררט מספר פעמים וחקר את האירוע הגאולוגי שאירע ב-1840 שמרכזו היה באררט בכפר אקורי. בשנת 1877 יצא לגמלאות והתגורר בווינה, שם גם נפטר בשנת 1886.

המינרל אביכיט קרוי על שמו.

== קישורים חיצוניים ==

קטגוריה:בוגרי אוניברסיטת הומבולדט של ברלין
קטגוריה:גאולוגים גרמנים
קטגוריה:מינרלוגים
קטגוריה:חברי האקדמיה הרוסית למדעים
קטגוריה:ילידי 1806
קטגוריה:נפטרים ב-1886
כוח רב-לאומי

כוח רב לאומי הוא כוח צבאי רב מדינתי, הכוח יכול לשמש להגנה, התקפה, או שמירה על השלום. כוח רב לאומי נוצר כברית על ידי מספר מדינות על מנת לעמוד ביעדי הכוח.

כוחות רב לאומיים כוללים:

* המפקדה העליונה של חיל המשלוח של בעלות הברית (1943–1945)
* כוח המשקיפים הרב-לאומי (1981–הווה)

;
; נאט"ו<nowiki>:</nowiki>

* כוח האכיפה (1995–1996)
* כוח הייצוב (1996–2004)
* כוח הסיוע הביטחוני הבין-לאומי (2001–2014)

== ראו גם ==
* אינטרפול
* ברית צבאית
קטגוריה:יחידות צבאיות